JONAVOS RAJONO SAVIVALDYBĖS TARYBA

SPRENDIMAS

DĖL SAVIVALDYBĖS PASKIRTO DAUGIABUČIŲ NAMŲ BENDROJO NAUDOJIMO OBJEKTŲ ADMINISTRATORIAUS TAIKOMŲ STATINIŲ TECHNINĖS PRIEŽIŪROS MAKSIMALIŲ TARIFŲ NUSTATYMO

2020 m. vasario 6 d. Nr. 1TS-32

Jonava

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos statybos įstatymo 48 straipsnio 7 dalimi ir Lietuvos Respublikos aplinkos ministro 2018 m. gegužės 3 d. įsakymu Nr. D1-354 patvirtinta Daugiabučių gyvenamųjų namų techninės priežiūros tarifo apskaičiavimo metodika, Jonavos rajono savivaldybės taryba n u s p r e n d ž i a:

1.	Patvirtinti savivaldybės paskirto daugiabučių namų bendrojo naudojimo objektų administratoriaus administruojamiems daugiabučiams namams taikomus maksimalius statinių techninės priežiūros tarifus (pridedama).

2.	Pripažinti netekusiais galios savivaldybės tarybos 2011 m. lapkričio 24 d. sprendimo Nr. 1TS–386 „Dėl administruojamų daugiabučių namų bendrojo naudojimo objektų nuolatinės techninės tarifų apskaičiavimo metodikos ir įmokų pagal nustatytus daugiabučių namų bendrojo naudojimo objektų nuolatinės techninės priežiūros išlaidų tarifų panaudojimo ir apskaitos nuostatų“ 1 ir 2 punktus.

3.	Nustatyti, kad šis sprendimas įsigalioja nuo 2020 m. kovo 1 d.

Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras	Mindaugas Sinkevičius

PATVIRTINTA

Jonavos rajono savivaldybės tarybos

2020 m. vasario 6 d. sprendimu Nr. 1TS-32

SAVIVALDYBĖS PASKIRTO DAUGIABUČIŲ NAMŲ BENDROJO NAUDOJIMO OBJEKTŲ ADMINISTRATORIAUS ADMINISTRUOJAMIEMS DAUGIABUČIAMS NAMAMS TAIKOMI MAKSIMALŪS STATINIŲ TECHNINĖS PRIEŽIŪROS TARIFAI

Maksimalus techninės priežiūros tarifas Eur / m2 / mėn.
Namo ypatumai	tarifo rūšis be PVM ir taikant 21 proc. PVM tarifą	Namo dydis (m2)

iki 1000	nuo 1001 iki 2000	nuo 2001 iki 5000	daugiau 5000
Namai, kuriuose neįrengta bendroji geriamojo vandens tiekimo ir (arba) bendroji nuotekų šalinimo inžinerinė sistema	be PVM	0,0215	0,0254	0,0292	0,0305

su PVM	0,0261	0,0308	0,0353	0,0369
Namai, kuriuose neįrengta bendroji elektros inžinerinė sistema ir namai, kuriuose nėra bendrojo naudojimo patalpų	be PVM	0,0218	0,0257	0,0295	0,0308

su PVM	0,0263	0,0311	0,0357	0,0372
Namai be išskirtinių techninės priežiūros ypatumų	be PVM	0,0222	0,0262	0,0301	0,0314

su PVM	0,0269	0,0317	0,0364	0,0380
Namai, kuriuose įrengta bendroji saugos ir ryšių sistema	be PVM	0,0224	0,0265	0,0304	0,0317

su PVM	0,0271	0,0320	0,0368	0,0384
Bendrabučio tipo namai ir namai, kurių stogas – šlaitinis	be PVM	0,0255	0,0301	0,0346	0,0361

su PVM	0,0309	0,0365	0,0419	0,0437

__________________________